రూ.7 లక్షలు వెచ్చించి చార్టర్డ్ విమానంలో ఢిల్లీకివిమాన సంస్థలకు క్షమాపణ చెప్పేందుకు విముఖతన్యూఢిల్లీ, జూలై 17(ఆంధ్రజ్యోతి): విమానయాన సంస్థలు నిషేధం విధించడంతో అనంతపురం ఎంపీ జేసీ దివాకర్రెడ్డి ప్రత్యేక విమానంలో ఢిల్లీకి చేరుకున్నారు. సోమవారం పార్లమెంట్ సమావేశాలు ప్రారంభం కావడం, రాష్ట్రపతి ఎన్నికను పురస్కరించుకుని ఆయన రూ.7 లక్షలు వెచ్చించి చార్టర్డ్ ఫ్లైట్ను సొంతంగా బుక్ చేసుకొని విజయవాడ నుంచి ఢిల్లీ వచ్చారు. ఉదయం తన ఓటు హక్కుని వినియోగించుకున్నారు. ఈ సందర్భంగా పార్లమెంట్ సెంట్రల్ హాల్లో జేసీతో మాట్లాడిన కేంద్ర ఆర్థిక మంత్రి అరుణ్జైట్లీ సమస్యను సామరస్యంగా పరిష్కరించుకోవాలని సూచించారు. కేంద్రమంత్రి సుజనాచౌదరిని పిలిచి సాధ్యమైనంత త్వరగా పరిష్కారం చూడాలన్నారు. టీడీపీ వారే విమానయాన శాఖ మంత్రిగా ఉన్నందున వారితోనే మాట్లాడాలన్నారు. అయితే, క్షమాపణ లేఖ ఇచ్చేందుకు జేసీ సిద్ధంగా లేకపోవడంతోనే నిషేధం కొనసాగుతున్నట్లు సమాచారం. కాగా, దేశీయ విమానయాన సంస్థలు తనపై నిషేధం విధించడాన్ని సవాల్ చేస్తూ ఎంపీ జేసీ దివాకర్రెడ్డి హైకోర్టును ఆశ్రయించారు. నిషేధంపై స్టే ఇవ్వాలని అభ్యర్థించారు. అయితే, మధ్యంతర స్టే ఇవ్వడానికి హైకోర్టు నిరాకరించింది. ప్రతివాదుల వివరణ తీసుకోకుండా ఎలాంటి ఆదేశాలూ ఇవ్వలేమని స్పష్టం చేసింది. ప్రతివాదులుగా ఉన్న కేంద్ర ప్రభుత్వానికి, విమానయాన సంస్థలకు నోటీసులు జారీ చేసింది. నోటీసులు ఈమెయిల్ ద్వారా పంపడానికి అనుమతించింది. స్పీడ్ పోస్టులో కూడా పంపాలని సూచించింది. తదుపరి విచారణను ఈ నెల 21కి వాయిదా వేసింది. ఈ మేరకు హైకోర్టు న్యాయమూర్తి జస్టిస్ ఎస్వీ భట్ సోమవారం ఆదేశాలు జారీ చేశారు. దివాకర్రెడ్డి తరఫున సీనియర్ న్యాయవాది డీవీ సీతారామమూర్తి వాదించారు. పిటిషనర్ ఎంపీగా ఉన్నారని, ప్రస్తుతం పార్లమెంటు సమావేశాలు జరుగుతున్నందున విమానయానంపై నిషేధం విధించడం సరికాదని అన్నారు. వాదనలు విన్న న్యాయమూర్తి.. పిటిషనర్ నడుపుతున్న బస్సుల్లో దురుసుగా వ్యవహరించి తోటి ప్రయాణికులకు ఇబ్బంది కలిగించేవారిని అనుమతించరని, అలాంటిది విమాన సంస్థలు భద్రతకు సంబంధించి ఇలాంటి నిర్ణయాలు తీసుకుంటే తప్పేముందని ప్రశ్నించారు.
roo.7 lakshalu vecchinchi charterd vimaanamlo dhilleekivimaana samsthalaku kshamaapana cheppenduku vimukhatanyuudillii, juulai 17(aandhrajyoti): vimaanayaana samsthalu nishedham vidhinchadamtho anantapuram empy jasee divakarreddy pratyeka vimaanamlo dhilleeki cherukunnaru. somavaram parlament samavesalu praarambham kaavadam, rashtrapati ennikanu puraskarinchukuni aayana roo.7 lakshalu vecchinchi charterd flitnu sontamgaa buk chesukoni vijayavada nunchi dhilli vachaaru. udayam tana otu hakkuni viniyoginchukunnaaru. ee sandarbhamgaa parlament central hallo jeseetho matladina kendra aardhika mantri arunjaitli samasyanu saamarasyamgaa parishkarinchukovalani suuchimchaaru. kendramantri sujanachoudarini pilichi saadhyamainanta twaragaa parishkaaram chuudaalannaaru. tdp vaare vimaanayaana saakha mantrigaa unnanduna vaarithone matladalannaru. ayithe, kshamaapana lekha ichenduku jasee siddamgaa lekapovadamtone nishedham konasaagutunnatlu samacharam. kaga, desheeya vimaanayaana samsthalu tanapai nishedham vidhinchadaanni sawal chestu empy jasee divakarreddy haikortunu aasrayinchaaru. nishedhampai stay ivvaalani abhyardhinchaaru. ayithe, madhyantara stay ivvadaaniki hycortu niraakarinchindi. prativaadula vivarana teesukokunda elanti aadesaaluu ivvalemani spashtam chesindi. prativaadulugaa unna kendra prabhutvaaniki, vimaanayaana samsthalaku notisulu jaarii chesindi. notisulu eemeyil dwara pampadaaniki anumatinchindi. speed postulo kuudaa pampaalani suuchimchimdi. tadupari vichaarananu ee nela 21ki vaayidaa vesindi. ee meraku hycortu nyaayamuurti justis eswy bhat somavaram aadesaalu jaarii chesaru. divakarreddy tarafuna seanier nyaayavaadi dv siitaaraamamuurti vaadinchaaru. pititioner empeegaa unnaarani, prastutam paarlamentu samavesalu jarugutunnanduna vimaanayaanampai nishedham vidhinchadam sarikaadani annaru. vaadanalu vinna nyaayamuurti.. pititioner naduputunna bassullo durusugaa vyavaharinchi thoti prayaanikulaku ibbandi kaliginchevaarini anumatincharani, alantidi vimana samsthalu bhadrataku sambandhinchi ilanti nirnayaalu teesukunte tappemundani prasninchaaru.